
ΑΠΟΦΑΣΕΙΣ 

Αριθ. Δ.ΟΡΓ.Α1070638 ΕΞ2018 

Τροποποίηση και συμπλήρωση της αριθ. Δ. ΟΡΓ. 
Α 1036960 ΕΞ 2017/10-03-2017 (Β' 968 και 1238) 
απόφασης του Διοικητή της Ανεξάρτητης Αρχής 
Δημοσίων Εσόδων (Α.Α.Δ.Ε.), ωςπροςτη σύστα¬ 
ση ΑυτοτελούςΤμήματος Υποστήριξης Υπευθύ¬ 
νου Προστασίας Δεδομένων στην Ανεξάρτητη 
Αρχή Δημοσίων Εσόδων (Α.Α.Δ.Ε.). 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) του Κεφαλαίου Α' «Σύσταση Ανεξάρτητης Αρχής Δη¬ 
μοσίων Εσόδων» του Μέρους Πρώτου του ν. 4389/2016 
(Α' 94) «Επείγουσες διατάξεις για την εφαρμογή της συμ¬ 
φωνίας δημοσιονομικών στόχων και διαρθρωτικών με¬ 
ταρρυθμίσεων και άλλες διατάξεις» και ειδικότερα των 
περ. αα', ββ' και γγ' της υποπαραγράφου θ' της παρ. 4 
του άρθρου 14, των παρ. 1 και 3 του άρθρου 6, των άρ¬ 
θρων 2,7,30 έως 33,37 και 39, καθώς και των παρ. 2 έως 
5 και 11 του άρθρου 41 αυτού, όπως ισχύουν, 
β) του Κανονισμού (ΕΕ) αριθ. 679/2016 του Ευρωπαϊ¬ 
κού Κοινοβουλίου και του Συμβουλίου, της 27ης Απρι¬ 
λίου 2016 «για την προστασία των φυσικών προσώπων 
έναντι της επεξεργασίας των δεδομένων προσωπικού 
χαρακτήρα και για την ελεύθερη κυκλοφορία των δε¬ 
δομένων αυτών και την κατάργηση της οδηγίας 95/46/ 
ΕΚ (Γενικός Κανονισμός για την Προστασία Δεδομένων)» 
και ειδικότερα των άρθρων 37 έως 39 του τμήματος 4 
και του άρθρου 30 του τμήματος 1 του Κεφαλαίου IV 
αυτού, καθώς και των αιτιολογικών σκέψεων περί αυτού, 
γ) της Οδηγίας (ΕΕ) 2016/680 του Ευρωπαϊκού Κοινο¬ 
βουλίου και του Συμβουλίου της 27ης Απριλίου 2016 
για την προστασία των φυσικών προσώπων έναντι της 
επεξεργασίας δεδομένων προσωπικού χαρακτήρα από 
αρμόδιες αρχές για τους σκοπούς της πρόληψης, διε- 
ρεύνησης, ανίχνευσης ή δίωξης ποινικών αδικημάτων ή 
της εκτέλεσης ποινικών κυρώσεων και για την ελεύθερη 
κυκλοφορία των δεδομένων αυτών και την κατάργηση 
της απόφασης-πλαίσιο 2008/977/ΔΕΥ του Συμβουλίου, 


δ) του ν. 2472/1997 (Α' 50/1997) «Προστασία του 
ατόμου από την επεξεργασία δεδομένων προσωπικού 
χαρακτήρα», όπως ισχύει, 

ε) του ν. 3471 /2006 (Α' 133/2006) «Προστασία δεδομέ¬ 
νων προσωπικού χαρακτήρα και της ιδιωτικής ζωής στον 
τομέα των ηλεκτρονικών επικοινωνιών και τροποποίηση 
του ν. 2472/1997», όπως ισχύει, 
στ) του ν. 3783/2009 (Α' 136/2009) «Ταυτοποίηση των 
κατόχων και χρηστών εξοπλισμού και υπηρεσιών κινη¬ 
τής τηλεφωνίας και άλλες διατάξεις», όπως ισχύει, 
ζ) του ν. 3917/2011 (Α' 22/2011) «Διατήρηση δεδομέ¬ 
νων που παράγονται ή υποβάλλονται σε επεξεργασία 
σε συνάρτηση με την παροχή διαθέσιμων στο κοινό 
υπηρεσιών ηλεκτρονικών επικοινωνιών ή δημόσιων 
δικτύων επικοινωνιών, χρήση συστημάτων επιτήρησης 
με τη λήψη ή καταγραφή ήχου ή εικόνας σε δημόσιους 
χώρους και συναφείς διατάξεις», όπως ισχύει, 
η)τουν. 3979/2011 (Α' 138/2010) «Για την ηλεκτρονική 
διακυβέρνηση και λοιπές διατάξεις», όπως ισχύει, 
θ) του ν. 4070/2012 (Α' 82/10-4-2012) «Ρυθμίσεις Ηλε¬ 
κτρονικών Επικοινωνιών, Μεταφορών, Δημοσίων Έργων 
και άλλες διατάξεις», όπως ισχύει, 
ι) των άρθρων 23 και 28 του ν. 3528/2007 (Α' 26) «Κύρω¬ 
ση του Κώδικα Κατάστασης Δημοσίων Πολιτικών Διοικη¬ 
τικών Υπαλλήλων και Υπαλλήλων Ν.Π.Δ.Δ.», όπως ισχύει, 
ια) της αριθ. Δ.ΟΡΓ.Α 1036960 ΕΞ 2017/10-03-2017 
(Β' 968 και 1238) απόφασης του Διοικητή της Ανεξάρ¬ 
τητης Αρχής Δημοσίων Εσόδων «Οργανισμός της Ανε¬ 
ξάρτητης Αρχής Δημοσίων Εσόδων (Α.Α.Δ.Ε.)», όπως 
τροποποιήθηκε, συμπληρώθηκε και ισχύει, 
ιβ)τουπ.δ. 142/2017 (Α' 181) «Οργανισμός Υπουργεί¬ 
ου Οικονομικών», 

ιγ) του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα», σε συνδυασμό με τις παραγρά¬ 
φους 5 και 6 του άρθρου 19του ν. 4389/2016. 

2. Τις «Κατευθυντήριες γραμμές σχετικά με τους υπεύ¬ 
θυνους προστασίας δεδομένων, τις οποίες εξέδωσε η 
Ομάδα Προστασίας των Προσώπων έναντι της επεξερ¬ 
γασίας δεδομένων προσωπικού χαρακτήρα του άρθρου 
29 της οδηγίας 95/46/ΕΚ, την 13/12/2016, όπως αναθε¬ 
ωρήθηκαν και εγκρίθηκαν την 05/04/2017. 

3. Το αριθ. Δ.Ο.Δ. Α.Α.Δ.Ε. Β 1066947 ΕΞ2018/ 
03-05-2018 έγγραφο της Διεύθυνσης Οικονομικής Δια- 

Τεύχος ΒΊ 642/10.05.2018 


χείρισης της Γενικής Διεύθυνσης Οικονομικών Υπηρε¬ 
σιών (Γ.Δ.Ο.Υ.) της Α.Α.Δ.Ε., σχετικά με το ύψος της δα¬ 
πάνης που προκαλείται από τις διατάξεις της παρούσας 
απόφασης. 

4. Το αριθ. Δ.Π.Δ.Α. Α.Α.Δ.Ε. Α 1067003 ΕΞ2018/ 
03-05-2018 έγγραφο της Διεύθυνσης Προϋπολογισμού 
και Δημοσιονομικών Αναφορών της Γενικής Διεύθυν¬ 
σης Οικονομικών Υπηρεσιών (Γ.Δ.Ο.Υ.) της Α.Α.Δ.Ε., 
σύμφωνα με το οποίο η δαπάνη, που προκαλείται από 
τις διατάξεις της παρούσας απόφασης είναι εντός των 
ανώτατων ορίων δαπανών του προϋπολογισμού έτους 
2018 του Ειδικού Φορέα 23-180 «Ανεξάρτητη Αρχή Δη¬ 
μοσίων Εσόδων» και του ισχύοντος Μ.Π.Δ.Σ. ετών 2018- 
2021, καθώς και την αριθ. Δ.Π.Δ.Α. Α.Α.Δ.Ε. Α 1189777 
ΕΞ 2017/20-12-2017 (ΑΔΑ: 6ΡΣΘ46ΜΠ3Ζ - ΩΥ6) από¬ 
φαση του Διοικητή της Α.Α.Δ.Ε., περί Ανάληψης Υπο¬ 
χρέωσης. 

5. Την αριθ. Δ6Α 1015213 ΕΞ 2013/28-1 -2013 (ΒΊ 30 
και Β' 372) απόφαση του Υπουργού Οικονομικών και 
του Υφυπουργού Οικονομικών «Μεταβίβαση αρμοδιο¬ 
τήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», όπως 
τροποποιήθηκε, συμπληρώθηκε και ισχύει, σε συνδυα¬ 
σμό με τις διατάξεις της υποπαραγράφου Α' της παρ. 3 
του άρθρου 41 του ν. 4389/2016. 

6. Την αριθ. 1/20-1-2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δια¬ 
τάξεις του πρώτου εδαφίου της παραγράφου 10 του άρ¬ 
θρου 41 του ν. 4389/2016 και την αριθ. 39/3/30-11 -2017 
(Υ.Ο.Δ.Δ. 689) απόφαση του Συμβουλίου Διοίκησης της 
Ανεξάρτητης Αρχής Δημοσίων Εσόδων «Ανανέωση της 
θητείας του Διοικητή της Ανεξάρτητης Αρχής Δημοσίων 
Εσόδων». 

7. Την ανάγκη σύστασης «Αυτοτελούς Τμήματος 
Υποστήριξης Υπευθύνου Προστασίας Δεδομένων», 
υπαγομένου απευθείας στον Διοικητή της Α.Α.Δ.Ε., σε 
συμμόρφωση μετιςδιατάξειςτου Κανονισμού (ΕΕ) αριθ. 
679/2016 του Ευρωπαϊκού Κοινοβουλίου και του Συμ¬ 
βουλίου, της 27ης Απριλίου 2016. 

8. Το γεγονός ότι, από τις διατάξεις της παρούσας 
απόφασης, προκαλείται δαπάνη σε βάρος του προϋπο¬ 
λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), που θα βαρύνει τον προϋπολογισμό του έτους 
2018, με ποσόν ύψους 2.661,52 € και για κάθε επόμενο 
έτος, με ποσόν ύψους 3.992,28 €, η οποία εγγράφεται 
στους ΚΑΕ 0215,0294,0292 και 0293 του Ειδικού Φορέα 
23-180 και η οποία βρίσκεται εντός των ανώτατων ορίων 
δαπανών του τρέχοντος προϋπολογισμού της Α.Α.Δ.Ε. 
και του ισχύοντος Μ.Π.Δ.Σ. ετών 2018-2021, αποφασί¬ 
ζουμε: 

Α. Τροποποιούμε και συμπληρώνουμε το άρθρο 3 
«Διάρθρωση» του Μέρους Α' «Αποστολή, Όργανα Δι¬ 
οίκησης και διάρθρωση της Ανεξάρτητης Αρχής Δημο¬ 
σίων Εσόδων (Α.Α.Δ.Ε.)» της αριθ. Δ. ΟΡΓ. Α 1036960 ΕΞ 
2017/10-03-2017 (Β' 968 και 1238) απόφασης, με θέμα 
«Οργανισμός της Ανεξάρτητης Αρχής Δημοσίων Εσό¬ 
δων (Α.Α.Δ.Ε.)», όπως τροποποιήθηκε, συμπληρώθηκε 
και ισχύει, τροποποιούμε τον τίτλο της περίπτωσης 3 


«ΤΜΗΜΑ» της υποενότηταςΙ. «ΚΕΝΤΡΙΚΗ ΥΠΗΡΕΣΙΑ» της 
ενότητας Α. «ΥΠΗΡΕΣΙΕΣ ΠΟΥ ΥΠΑΓΟΝΤΑΙ ΑΠΕΥΘΕΙΑΣ 
ΣΤΟΝ ΔΙΟΙΚΗΤΗ» αυτής, προσθέτουμε νέο άρθρο 9Α 
μετά από το άρθρο 9 και νέα περίπτωση στην υποπα- 
ράγραφο 1 της παραγράφου Α' του άρθρου 68 «Κλάδοι 
Προϊσταμένων Αυτοτελών Τμημάτων, Τμημάτων και 
Αυτοτελών Γραφείων των Υπηρεσιών» του Μέρους Β' 
«Προσωπικό της Ανεξάρτητης Αρχής Δημοσίων Εσό¬ 
δων» αυτής, ως εξής: 

1. α) Συνιστούμε, από 25-05-2018, στην Ανεξάρτητη 
Αρχή Δημοσίων Εσόδων (Α.Α.Δ.Ε.) ένα (1) Αυτοτελές 
τμήμα, το οποίο υπάγεται απευθείας στον Διοικητή αυ¬ 
τής, με τίτλο «ΑυτοτελέςΤμήμα Υποστήριξης Υπευθύνου 
Προστασίας Δεδομένων», ο Προϊστάμενος του οποίου 
ορίζεται ως ο Υπεύθυνος Προστασίας Δεδομένων της 
Α.Α.Δ.Ε., κατά τα οριζόμενα στις διατάξεις του Κανονι¬ 
σμού (ΕΕ) 2016/679 του Ευρωπαϊκού Κοινοβουλίου και 
του Συμβουλίου, της 27ης Απριλίου 2016 και ειδικότερα 
των άρθρων 37 έως 39 του τμήματος 4 του Κεφαλαίου IV 
αυτού και καθορίζουμε τις αρμοδιότητες του Προϊστα¬ 
μένου και των υπαλλήλων αυτού. 

β) Τροποποιούμε το άρθρο 3, συμπληρώνουμε την 
υποπαράγραφο (α) της παραγράφου 1 αυτού με νέα 
περίπτωση (ιβιβ) και αναριθμούμε την υφιστάμενη πε¬ 
ρίπτωση (ιβιβ) σε περίπτωση (ιγιγ). 

γ) Συμπληρώνουμε την υποπαράγραφο 1 της πα¬ 
ραγράφου Α' του άρθρου 68 με νέα περίπτωση β' και 
αναριθμούμε τις υφιστάμενες περιπτώσεις β' και γ' σε 
περιπτώσεις γ' και δ', αντίστοιχα. 

2. Ύστερα από τα παραπάνω διαμορφώνουμε την υπο¬ 
παράγραφο (α) της παραγράφου 1 του άρθρου 3, τον 
τίτλο της περίπτωσης 3 της υποενότητας I της ενότητας 
Α', το άρθρο 9Α και την υποπαράγραφο 1 της παραγρά¬ 
φου Α' του άρθρου 68 της ως άνω απόφασης, ως εξής: 

«Άρθρο 3 
Διάρθρωση 

1. Η Ανεξάρτητη Αρχή Δημοσίων Εσόδων (Α.Α.Δ.Ε.) 
αποτελείται από τις παρακάτω Υπηρεσίες: 

(α) Υπηρεσίες που υπάγονται απευθείας στον Διοικητή 
(αα) Γραφείο Διοικητή 
(ββ) Διεύθυνση Στρατηγικού Σχεδιασμού 
(γγ) Διεύθυνση Διεθνών Οικονομικών Σχέσεων (Δ.Ο.Σ.) 
(δδ) Διεύθυνση Νομικής Υποστήριξης 
(εε) Φορολογική καιΤελωνειακή Ακαδημία 
(στστ) Διεύθυνση Επίλυσης Διαφορών (Δ.Ε.Δ.) (Ειδική 
Αποκεντρωμένη Υπηρεσία) 

(ζζ) Διεύθυνση Εσωτερικών Υποθέσεων (Δ.ΕΣ.ΥΠ.) 
(Ειδική Αποκεντρωμένη Υπηρεσία) 

(ηη) Διεύθυνση Εσωτερικού Ελέγχου (Ειδική Αποκε¬ 
ντρωμένη Υπηρεσία) 

(θθ) Διεύθυνση Προγραμματισμού και Αξιολόγησης 
Ελέγχων και Ερευνών - ΔΙ.Π.Α.Ε.Ε. (Ειδική Αποκεντρωμέ¬ 
νη Υπηρεσία), η οποία εποπτεύει τις Υ.Ε.Δ.Δ.Ε. 

(ιι) Υπηρεσίες Ερευνών και Διασφάλισης Δημοσίων 
Εσόδων - Υ.Ε.Δ.Δ.Ε. (Περιφερειακές Υπηρεσίες) 

(ιαια) ΑυτοτελέςΤμήμα Συντονισμού Μεταρρυθμιστι- 
κών Δράσεων και Επικοινωνίας 
(ιβιβ) ΑυτοτελέςΤμήμα Υποστήριξης Υπευθύνου Προ¬ 
στασίας Δεδομένων 
(ιγιγ) Αυτοτελές Γραφείο Ασφάλειας». 




Τεύχος Β' 1642/10.05.2018 

«Α. ΥΠΗΡΕΣΙΕΣ ΠΟΥ ΥΠΑΓΟΝΤΑΙ 
ΑΠΕΥΘΕΙΑΣ ΣΤΟΝ ΔΙΟΙΚΗΤΗ 
I. ΚΕΝΤΡΙΚΗ ΥΠΗΡΕΣΙΑ» 

«3. ΤΜΗΜΑΤΑ» 

«Άρθρο 9Α 

Αυτοτελές Τμήμα Υποστήριξης Υπευθύνου 
Προστασίας Δεδομένων 

1. α) Το Αυτοτελές Τμήμα Υποστήριξης Υπευθύνου 
Προστασίας Δεδομένων υπάγεται απευθείας στον Διοικη¬ 
τή της Ανεξάρτητης Αρχής Δημοσίων Εσόδων (Α.Α.Δ.Ε.). 

β) Ο Προϊστάμενος αυτού ορίζεται ως ο Υπεύθυνος 
Προστασίας Δεδομένων της Α.Α.Δ.Ε., κατά τα οριζόμενα 
στις διατάξεις του Κανονισμού (ΕΕ) αριθ. 679/2016 του 
Ευρωπαϊκού Κοινοβουλίου και του Συμβουλίου, της 27ης 
Απριλίου 2016 και ειδικότερα των άρθρων 37 έως 39 του 
τμήματος 4 του Κεφαλαίου IV αυτού. 

2. Οι αρμοδιότητες του ΑυτοτελούςΤμήματος Υποστή¬ 
ριξης Υπευθύνου Προστασίας Δεδομένων κατανέμονται 
μεταξύ του Προϊσταμένου και των υπαλλήλων αυτού, 
ως ακολούθως: 

Α. Προϊστάμενος 

I. (α) Η δέουσα και η έγκαιρη συμμετοχή σε όλα τα 
ζητήματα, τα οποία σχετίζονται με την προστασία δεδο¬ 
μένων προσωπικού χαρακτήρα που αποτελούν αντικεί¬ 
μενο επεξεργασίας από την Ανεξάρτητη Αρχή Δημοσίων 
Εσόδων (Α.Α.Δ.Ε.), στα πλαίσια της επίτευξης της απο¬ 
στολής, του σκοπού και των αρμοδιοτήτων της και η 
συμβολή στην εφαρμογή των διατάξεων και των αρχών 
του Κανονισμού (ΕΕ) 2016/679 του Ευρωπαϊκού Κοινο¬ 
βουλίου και του Συμβουλίου, της 27ης Απριλίου 2016 
(στο εξής Κανονισμού (ΕΕ) 2016/679), όπως των αρχών 
της επεξεργασίας δεδομένων προσωπικού χαρακτήρα, 
των δικαιωμάτων των υποκειμένων των δεδομένων, της 
προστασίας των δεδομένων ήδη από τον σχεδίασμά και 
εξ ορισμού, της τήρησης των αρχείων των δραστηριοτή¬ 
των επεξεργασίας, της ασφάλειας επεξεργασίας των δε¬ 
δομένων προσωπικού χαρακτήρα, της γνωστοποίησης 
και ανακοίνωσης παραβίασης των δεδομένων αυτών και 
εν γένει της ανάπτυξης νοοτροπίας προστασίας των δε¬ 
δομένων στην Α.Α.Δ.Ε., καθώς και η συμμετοχή σε κάθε 
άλλο σχετικό θέμα, όπως ενδεικτικά: 

(αα) Η ενημέρωση του υπευθύνου επεξεργασίας ή του/ 
των εκτελούντος/ντωντην επεξεργασία δεδομένων της 
Α.Α.Δ.Ε. και των υπαλλήλων αυτής, που επεξεργάζονται 
δεδομένα, καθώς και η παροχή συμβουλευτικών υπη¬ 
ρεσιών και η έκδοση συστάσεων προς αυτούς, για τις 
υποχρεώσεις τους που απορρέουν από τις διατάξεις του 
Κανονισμού (ΕΕ) 2016/679 και από άλλες διατάξεις της 
εθνικής και της ενωσιακής νομοθεσίας, που αφορούν 
στην προστασία δεδομένων, ώστε να διασφαλίζεται η 
μέγιστη δυνατή συμμόρφωση με αυτές. 

(ββ) Η παρακολούθηση, η ανάλυση και ο έλεγχος της 
συμμόρφωσης των δραστηριοτήτων επεξεργασίας με τις 
διατάξεις του Κανονισμού (ΕΕ) 2016/679, με άλλες διατά¬ 
ξεις της εθνικής και της ενωσιακής νομοθεσίας, που αφο¬ 
ρούν στην προστασία δεδομένων και με τις πολιτικές του 
υπευθύνου επεξεργασίας ή του/των εκτελούντος/ντων 
την επεξεργασία σε σχέση με την προστασία των δεδο¬ 
μένων προσωπικού χαρακτήρα, συμπεριλαμβανομένων 


της ανάθεσης αρμοδιοτήτων, της ευαισθητοποίησης και 
της κατάρτισης των υπαλλήλων που συμμετέχουν στις 
πράξεις επεξεργασίας και των σχετικών ελέγχων. 

(γγ) Η συνδρομή στον υπεύθυνο επεξεργασίας και η 
παροχή συμβουλευτικών υπηρεσιών σε αυτόν, όταν ζη¬ 
τείται, όσον αφορά στην εκτίμηση αντίκτυπου σχετικά 
με την προστασία των δεδομένων και η παρακολούθη¬ 
ση της υλοποίησής της, σύμφωνα με τις διατάξεις του 
άρθρου 35 του Κανονισμού (ΕΕ) 2016/679, ενδεικτικά, 
ως προς: 

ί) ποια μεθοδολογία πρέπει να ακολουθήσει κατά τη 
διενέργεια αυτής, 

ϋ) αν πρέπει να διενεργήσει την ως άνω εκτίμηση 
αντίκτυπου εσωτερικά ή να την αναθέσει σε εξωτερικό 
συνεργάτη, 

ίίί) ποιες εγγυήσεις, περιλαμβανομένων των τεχνικών 
και οργανωτικών μέτρων, πρέπει να εφαρμόσει, προ- 
κειμένου να μετριαστούν οι κίνδυνοι για τα δικαιώματα 
και τα συμφέροντα των υποκειμένων των δεδομένων, 
ίν) αν διενεργήθηκε σωστά ή όχι η εκτίμηση αντίκτυ¬ 
που σχετικά με την προστασία των δεδομένων και εάν 
τα συμπεράσματά της (σχετικά με το αν θα δοθεί ή όχι 
συνέχεια στην επεξεργασία και ποιες εγγυήσεις θα εφαρ¬ 
μοστούν) είναι σύμφωνα με τον Καν. (ΕΕ) 2016. 

(δδ) Η αποτελεσματική συνεργασία με την εποπτική 
αρχή ή με άλλες ενδιαφερόμενες εποπτικές αρχές. 

(εε) Η λειτουργία του ως σημείου επικοινωνίας με την 
εποπτική αρχή και με άλλες ενδιαφερόμενες εποπτικές 
αρχές για ζητήματα που σχετίζονται με την επεξεργασία 
δεδομένων προσωπικού χαρακτήρα, περιλαμβανομένης 
της προηγούμενης συνεργασίας που αναφέρεται στις 
διατάξειςτου άρθρου 36του Κανονισμού (ΕΕ) 2016/679 
και η πραγματοποίηση συνεργασιών, ανάλογα με την 
περίπτωση, για οποιοδήποτε άλλο θέμα. 

(στστ) Η επικοινωνία με τα υποκείμενα των δεδομένων 
για κάθε ζήτημα σχετικό με την επεξεργασία των δεδομέ¬ 
νων τους προσωπικού χαρακτήρα και με την άσκηση των 
δικαιωμάτων τους, σύμφωνα με τον Καν. (ΕΕ) 2016/679. 

(ζζ) Η συλλογή πληροφοριών με σκοπό τον προσδιο¬ 
ρισμό δραστηριοτήτων επεξεργασίας δεδομένων προ¬ 
σωπικού χαρακτήρα. 

(β) Η παροχή της γνώμης του σε περίπτωση παραβία¬ 
σης δεδομένων ή άλλου σχετικού συμβάντος, καθώς και 
σε κάθε περίπτωση που του ζητηθεί από τον υπεύθυνο 
επεξεργασίας ή τον εκτελούντα/ντες την επεξεργασία 
ή που του έχει γνωστοποιηθεί ότι απαιτείται αυτή, σύμ¬ 
φωνα με τυχόν κατευθυντήριες γραμμές ή προγράμμα¬ 
τα για την προστασία δεδομένων που έχει αναπτύξει ο 
υπεύθυνος επεξεργασίας αυτών. 

(γ) Η συμμετοχή του σε συσκέψεις κατά τις οποίες συ- 
ζητούνται ζητήματα που σχετίζονται με την προστασία 
δεδομένων προσωπικού χαρακτήρα ή λαμβάνονται απο¬ 
φάσεις που έχουν επιπτώσεις στην προστασία αυτών, 
καθώς και σε Ομάδες Εργασίας ή άλλα συλλογικά όργανα 
που λειτουργούν εντός της Α.Α.Δ.Ε. και ασχολούνται με 
δραστηριότητες επεξεργασίας δεδομένων. 

(δ) Η κατάρτιση ετήσιας έκθεσης δραστηριοτήτων και 
η υποβολή αυτής στον Διοικητή της Α.Α.Δ.Ε.. 

(ε) Η τήρηση καταλόγων και Μητρώου αρχείου των 
πράξεων επεξεργασίας, με βάση πληροφορίες που λαμ¬ 
βάνει από τις υπηρεσίες της Α.Α.Δ.Ε. που είναι υπεύθυνες 

για την επεξεργασία δεδομένων προσωπικού χαρακτή¬ 
ρα, στις περιπτώσεις που θα του ανατίθεται από τον Δι¬ 
οικητή, προκειμένου να χρησιμοποιείται ως εργαλείο για 
την παρακολούθηση της συμμόρφωσης, για την ενημέ¬ 
ρωση του υπευθύνου επεξεργασίας και για την παροχή 
σε αυτόν συμβουλευτικών υπηρεσιών. 

(στ) Κάθε άλλη αρμοδιότητα που δεν κατονομάζεται 
ρητά και είναι συναφής με τις αρμοδιότητες του σύμφω¬ 
να με τις διατάξεις του Κανονισμού (ΕΕ) 2016/679 και με 
άλλες διατάξεις της εθνικής και της ενωσιακής νομοθε¬ 
σίας ή που του ανατίθεται από τον Διοικητή της Α.Α.Δ.Ε.. 

II. (α) Κατά την εκτέλεση των καθηκόντων του ο Προ¬ 
ϊστάμενος του τμήματος: 

(αα) Λαμβάνει δεόντως υπόψη τον κίνδυνο που συν¬ 
δέεται με τις πράξεις επεξεργασίας, συνεκτιμώντας τη 
φύση, το πεδίο εφαρμογής, το πλαίσιο και τους σκοπούς 
της επεξεργασίας. 

(ββ) Δεσμεύεται από την τήρηση του απορρήτου ή 
της εμπιστευτικότητας κατά την εκτέλεση των καθηκό¬ 
ντων του, σύμφωνα με τις διατάξεις της εθνικής και της 
ενωσιακής νομοθεσίας. 

(γγ) Έχει πρόσβαση σε δεδομένα προσωπικού χαρακτή¬ 
ρα και σε πράξεις των υπηρεσιών της Α.Α.Δ.Ε. που σχετί¬ 
ζονται με την επεξεργασία αυτών, ώστε να λαμβάνει ουσι¬ 
αστική στήριξη, συνδρομή και πληροφόρηση από αυτές. 

(β) Για την αποτελεσματική και απρόσκοπτη άσκηση 
των καθηκόντων του Προϊσταμένου του τμήματος ως 
Υπευθύνου Προστασίας Προσωπικών Δεδομένων, εφαρ¬ 
μόζονται τα οριζόμενα στις παραγράφους 2 και 3 του 
άρθρου 38 του Κανονισμού (ΕΕ) 2016/679. 

Β. Υπάλληλοι 

I. Οι υπάλληλοι του τμήματος υποστηρίζουν και συ¬ 
νεπικουρούν τον Προϊστάμενο αυτού στην άσκηση του 
έργου του, ενδεικτικά: 

(α) Στην επιμέλεια της αλληλογραφίας του και της τή¬ 
ρησης των σχετικών αρχείων και στοιχείων αυτής. 

(β) Στην οργάνωση και στην άσκηση της επικοινωνί¬ 
ας με τις υπηρεσίες της Ανεξάρτητης Αρχής Δημοσίων 
Εσόδων (Α.Α.Δ.Ε) και με τα υποκείμενα των δεδομένων, 
καθώς και στη διευκόλυνση της συνεργασίας με τις εν- 
διαφερόμενες εποπτικές αρχές. 

(γ) Στην παρακολούθηση και στη μελέτη της εθνικής, 
της ευρωπαϊκής και της διεθνούς νομοθεσίας, που αφο¬ 
ρά στην προστασία δεδομένων προσωπικού χαρακτή¬ 
ρα, ώστε με την ορθή εφαρμογή της να επιτυγχάνεται η 
αποτελεσματική προστασία αυτών και στη μελέτη των 
βέλτιστων πρακτικών για την αξιοποίηση και εφαρμογή 
της διαθέσιμης εμπειρίας. 

(δ) Στην παρακολούθηση και στην καταγραφή των 
προγραμμάτων κατάρτισης που οι εποπτικές αρχές προ¬ 
τείνουν για τους Υπευθύνους Προστασίας Δεδομένων 
και στην ενημέρωση του Προϊσταμένου. 

(ε) Στη συμμετοχή σε συσκέψεις για ζητήματα που 
σχετίζονται με την προστασία δεδομένων προσωπικού 
χαρακτήρα και σε σχετικές Ομάδες Εργασίας ή άλλα Συλ¬ 
λογικά Όργανα εντός της Α.Α.Δ.Ε., στις περιπτώσεις που 
κρίνεται απαραίτητο από τον Προϊστάμενο. 

(στ) Σε κάθε άλλο θέμα που τους ανατίθεται από τον 
Προϊστάμενο του τμήματος, ο οποίος καταμερίζει σαφώς 
τα καθήκοντα των υπαλλήλων. 


(ζ) Στη διοικητική και γραμματειακή υποστήριξη του 
τμήματος. 

II. Κατά την εκτέλεση των καθηκόντων τους οι υπάλ¬ 
ληλοι του τμήματος δεσμεύονται από την τήρηση του 
απορρήτου ή της εμπιστευτικότητας, σύμφωνα με τις 
διατάξεις της εθνικής και της ενωσιακής νομοθεσίας.». 

«Άρθρο 68 

Κλάδοι Προϊσταμένων Αυτοτελών Τμημάτων, 
Τμημάτων και Αυτοτελών Γραφείων των Υπηρεσιών» 

«Α. Στα Αυτοτελή Τμήματα, στα Τμήματα και στα Αυ¬ 
τοτελή Γραφεία των Υπηρεσιών της Α.Α.Δ.Ε. προΐστανται 
υπάλληλοι της Αρχής ή ορίζονται Υπεύθυνοι αυτών, αντί¬ 
στοιχα, ως εξής: 

1 .α) στα τμήματα των Διευθύνσεων Στρατηγικού Σχε- 
διασμού, Διεθνών Οικονομικών Σχέσεων (Δ.Ο.Σ.), Νομι¬ 
κής Υποστήριξης και Φορολογικής καιΤελωνειακής Ακα¬ 
δημίας, καθώς και στο Αυτοτελές Τμήμα Συντονισμού 
Μεταρρυθμιστικών Δράσεων και Επικοινωνίας προΐστα- 
νται υπάλληλοι κατηγορίας ΠΕ όλων των κλάδων, 

β) στο Αυτοτελές Τμήμα Υποστήριξης Υπευθύνου Προ¬ 
στασίας Δεδομένων προΐσταται υπάλληλος κατηγορίας 
ΠΕ του κλάδου Εφοριακών ή Τελωνειακών ή υπάλλη¬ 
λος κατηγορίας ΠΕ οποιουδήποτε κλάδου που πληροί 
τις αντίστοιχες προϋποθέσεις διορισμού, όπως αυτές 
ορίζονται στην υποπερίπτωση Α' της περίπτωσης 1 της 
παραγράφου 3 του άρθρου 61 της παρούσας απόφασης 
ή υπάλληλος κατηγορίας ΠΕτου κλάδου Πληροφορικής 
ή υπάλληλος κατηγορίας ΠΕ οποιουδήποτε κλάδου που 
πληροί τις αντίστοιχες προϋποθέσεις διορισμού για τον 
κλάδο ΠΕ Πληροφορικής, όπως αυτές προσδιορίζονται 
από τις κείμενες διατάξεις, λαμβανομένων υπόψη των 
διατάξεων του Κανονισμού (ΕΕ) 2016/679 του Ευρωπαϊ¬ 
κού Κοινοβουλίου και του Συμβουλίου της 27ης Απριλίου 
2016, 

γ) στο Αυτοτελές Γραφείο Υποστήριξης Επενδύσεων 
και Επιχειρηματικότητας της Διεύθυνσης Στρατηγικού 
Σχεδιασμού, Υπεύθυνος ορίζεται υπάλληλος κατηγορίας 
ΠΕ όλων των κλάδων, 

δ) στο Αυτοτελές Γραφείο Ασφάλειας, Υπεύθυνος 
ορίζεται υπάλληλος κατηγορίας ΠΕ του κλάδου Πλη¬ 
ροφορικής ή υπάλληλος κατηγορίας ΠΕ οποιουδήποτε 
κλάδου που πληρεί τις αντίστοιχες προϋποθέσεις διο¬ 
ρισμού για τον κλάδο ΠΕ Πληροφορικής, όπως αυτές 
προσδιορίζονται από τις κείμενες διατάξεις ή υπάλληλος 
κατηγορίας ΤΕ του κλάδου Πληροφορικής ή υπάλλη¬ 
λος κατηγορίας ΤΕ οποιουδήποτε κλάδου που πληρεί 
τις αντίστοιχες προϋποθέσεις διορισμού για τον κλάδο 
ΤΕ Πληροφορικής, όπως αυτές προσδιορίζονται από τις 
κείμενες διατάξεις.». 

Β. Κατά τα λοιπά ισχύει η αριθ. Δ. ΟΡΓ. Α 1036960 ΕΞ 
2017/10-03-2017 (Β' 968 και 1238) απόφαση, όπωςτρο- 
ποποιήθηκε και συμπληρώθηκε με όμοιες αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

